EkBass/fiwiki-20250220-pages-articles huggingface dataset:
Metamodernismi

Metamodernismi on taiteen suuntaus, joka on etsiytynyt myös liike-elämän analysointiin. Vuonna 2010 julkaistussa esseessään Notes on Metamodernism kulttuuriteoreetikot Timotheus Vermeulen ja Robin van den Akker määrittelevät metamodernin "värähtelyksi modernistisen innostuneen sitoutuneisuuden sekä postmodernin ironisen irtonaisuuden välillä, värähtelyksi toivon ja melankolian, naiiviuden ja tietämisen, empatian ja apatian, yhtenäisyyden ja moninaisuuden, totaalisuuden ja fragmentoituneisuuden sekä puhtauden ja epäselvyyden välillä. He huomauttavat, ettei värähtely ole tasaista, vaan ennemminkin heiluriliikkeen kaltaista, jossa innostus muuttuu fanatismiksi, fanatismi ironiaksi, ironia apatiaksi ja apatia taas innostukseksi. Metamoderni haluaa tietoisesti olla irti ajasta ja paikasta ja viitata moniin aikoihin ja paikkoihin samanaikaisesti: tavoitella alati pakenevaa horisonttia". Taidepiirit innostuivat van den Akkerin ja Vermeulenin ajatuksista. Läpimurto koettiin marraskuussa 2011, kun New Yorkin Museum of Arts and Design (MAD) toi avajaisiin van den Akkerin ja Vermeulenin näkemykseen pohjautuvan näyttelyn No More Modern: Notes on Metamodernism. Mukana oli töitä muun muassa Guido van der Werveltä, Mariechen Danzilta ja Pilvi Takalalta. Suomessa metamodernismi on terminä vielä ottamassa ensiaskeleitaan. Silti se on jo ehditty kääntää uusviattomuudeksi tai -vilpittömyydeksi. Poliittinen blogisti Lilja Tamminen julkaisi alkuvuodesta 2017 suomenkielisen metamodernismia esittelevän artikkelin, jossa hän tulkitsee käsitettä yhteiskunnallisesta näkökulmasta. Runoilija Satu Erra mainitsee metamodernismin käsitellessään Käärijän Suomen euroviisukappaletta Cha cha cha. Hän viittaa kirjallisuudentutkija Anna Hellen analyysiin Eino Santasen runoudesta. Erran mukaan Helle tähdentää metamodernismissa huojuntaa vilpittömyyden ja ironian sekä toisaalta autenttisuuden ja keinotekoisuuden paljastamisen välillä. Tätä huojuntaa ilmentää Cha cha cha, jossa ironian uhri on mies tai kuka tahansa ihminen, joka vapautuakseen juo kaksin käsin. Hän toteaa kuitenkin, että taustalla on nähtävissä yhteiskunnallisia kysymyksiä työelämän paineista ja miehelle kohdistetuista odotuksista.Satu Erra, Cha cha chan miehessä on kaksi puolta. Helsingin Sanomat 9.5.2023 s. B 3 == Lähteet == Luokka:Taidesuuntaukset
Tannankyyhky

Tannankyyhky (Alopecoenas ferrugineus) on sukupuuttoon kuollut kyyhkylaji jota esiintyi Tannan saarella Vanuatulla. Se tunnetaan vain Forsterin maalauksesta vuodelta 1774. == Lähteet == Luokka:Kyyhkylinnut Luokka:Sukupuuttoon kuolleet linnut
Hr. Ms. Pieter Florisz (1937)

Hr. Ms. Pieter Florisz oli Alankomaiden kuninkaallisen laivaston Jan van Amstel -luokan teräsrunkoinen miinanraivaaja, joka otettiin palvelukseen 1937. == Valmistus == Alus tilattiin P. Smitiltä Rotterdamista ja sen köli laskettiin 22. marraskuuta 1936. Alus laskettiin vesille 11. toukokuuta 1937 ja se otettiin palvelukseen 13. syyskuuta 1937.netherlandsnavy.nl == Palvelus == Aluksen miehistö upotti aluksensa 14. toukokuuta 1940 Enkhuizenissa Alankomaiden antauduttua. Saksalaiset nostivat hylyn ja se liitettiin Saksan laivastoon. Alus muutettiin joulukuussa 1940 torpedoiden keräysalukseksi, jolloin se nimettiin M-551:ksi. Alus päällikkönään Oberleutnant zur See der Reserve Helmut Langer liitettiin elokuussa 1944 27. sukellusvenelaivueeseen, joka vastasi sukellusvenetaktiikan koulutuksesta. Alus palautettiin Alankomaiden laivastolle 1945 ja se kunnostettiin Rijkswerf Willemsoordilla Den Helderissä. Alus otettiin palvelukseen alkuperäisellä nimellään vuoden 1946 puolivälissä ja se oli kalastuksenvalvonta-aluksena. Alus lähti 16. syyskuuta 1947 partioalukseksi Hollannin Itä-Intiaan, jossa se myöhemmin palveli Surabayaan sijoitetussa 1. laivueessa miinanraivaajana. Paluunsa jälkeen alus muutettiin puominvalvonta-alukseksi ja se poistettiin alusluettelosta vuonna 1961. Alus siirrettiin Zeekadetkorps Nederlandille IJmuideniin vuonna 1962. Alus poistettiin palveluksesta syyskuussa 1976 ja se myytiin romutettavaksi Stolk's Handelsonderneming B.V.:lle Hendrik-Ido- Ambachtiin. Alus kuitenkin makasi ankkurissa useita vuosia. Aluksen höyrykone poistettiin kesäkuussa 2005 ja se siirrettiin vanhaan rahtialukseen C. Bosmaniin. Heinäkuussa 2006 höyryvinssi myytiin samaan alukseen asennettavaksi. Aluksen muitakin osia on säästynyt. S-luokan fregatin Pieter Floriszin ensimmäinen miehistö ostivat osia aluksesta. Lopulta aluksen hylky romutettiin vuonna 2006. == Lähteet == * === Viitteet === Luokka:Jan van Amstel -luokan miinanraivaajat
David Blandy

David Blandy (s. 1976) on englantilainen taiteilija, joka on tunnettu digitaalisesta taiteesta. Hänen taideoppilaitoksensa ovat Slade School of Fine Art ja Chelsea College of Art and Design Lontoossa. Hän hyödyntää taiteessaan aineksia eri kulttuurisista ilmiöistä, kuten hip hop ja soul-musiikki, manga ja anime sekä tietokonepelit. Blandyn tuotantoon kuuluu videotaidetta, performansseja ja sarjakuvia, jotka käsittelevät hänen ongelmallista suhdettaan populaarikulttuuriin ja tuovat esiin fantasian ja todellisuuden välisen liukuvan rajan ja jännitteen jokapäiväisessä elämässä. Blandy etsii kulttuurista asemaansa maailmassa. Hänen teoksensa kysyvät humoristisesti, kuinka paljon ihmisen minä on massamedian muodostama, ja onko ihmisellä identiteettiä sen ulkopuolella. Liityttyään Grizedale Arts -yhteisöön vuonna 2004 Blandy on jatkanut tutkimustaan videoperformanssissaan "Barefoot Lone Pilgrim" , jossa hän yhdistää todellisen elämän ja virtuaaliseikkailut. Pukeutuneena buddhalaisen Shaolin-munkin asuun, kannettava nauhuri kädessään, hän on ollut erakkona 18. vuosisadan puistossa Surreyssa, tehnyt amerikkalaisen road-tripin ja etsinyt paikkoja, joilla on yhteyksiä soul- musiikkiin New Yorkissa. Yhdellä pyhiinvaellusmatkalla Blandyn munkki etsi Pohjois-Englannin järvialueella "Järvien soulia" (2005) kulkien kahden levykaupan väliä. Todellisiin matkoihinsa Blandy liittää katkelmia elokuvista ja televisio-ohjelmista. Blandy on tehnyt yhteistyötä myös nuorten kanssa dokumenttien ja vaihtoehtoisten videoteosten luomiseksi. "Radio Nights" on syntynyt yhdessä Queen's Parkin nuorten kanssa, ja se tutkii läntisen Lontoon runsasta radiokulttuuria. Blandy asuu ja työskentelee Lontoossa ja Brightonissa. Hän on hyvin tuottelias taiteilija, ja hänen teoksiaan on ollut esillä Englannin lisäksi eri puolilla maailmaa taidemuseoissa, gallerioissa ja yksityis- ja ryhmänäyttelyissä. == Blandyn näyttelyt Suomessa == Kiasman Ars 17+ Online Art -näyttelyssä on esillä David Blandyn kuusi lyhyttä videota: Jää, Raunio, Sumu, Kuu, Meri ja Auringonlasku (2015), joissa hän on käyttänyt lähtökohtana Caspar David Friedrichin romantiikan ajan maalauksia. Teoksissa pikselöity mieshahmo - Blandyn alter ego - vaeltaa raunioiden tai jään keskellä, sumuisessa vuoristossa tai meren rannalla. Blandy on huomannut videopelejä pelatessaan yhtäläisyyksiä Friedrichin maisemakäsitteen kanssa ja muuttanut ne ikään kuin klassisiksi taistelupelien tapahtumapaikoiksi. Niissä korostuu kuitenkin yksinäisyys ja kadottamisen tunne. Teosten taustamusiikki lisää niiden melankolista henkeä. Lisäksi Kiasman kokoelmissa on Blandyn videoinstallaatio "Crossroads" (2009). Hän osallistui Kiasman näyttelyyn "Thank you for the music" vuonna 2012 sekä Porin taidemuseon näyttelyyn "Phenomena" vuonna 2008. Teoksissa korostuu taiteilijan omakuvallinen, yksinäinen hahmo etsimässä itseään ja kulttuurisia vaikutteitaan maisemassa, mikä on Blandyn tuotannon toistuva avainteema. == Lähteet == == Aiheesta muualla == * David Blandyn kotisivu Luokka:Brittiläiset taiteilijat Luokka:Vuonna 1976 syntyneet Luokka:Elävät henkilöt
Ed Fornieles

Ed Fornieles (s. 1983 Iso-Britannia) on Lontoossa asuva videotaiteilija. Hän opiskeli Oxfordin yliopistossa. Fornielesin taide hyödyntää internetiä ja sosiaalista mediaa. Hänen teoksensa Bathing on osa Kiasman ARS17+ Online Art -kokoelmaa. Fornieles seurusteli kymmenen vuotta näyttelijä Felicity Jonesin kanssa, he erosivat vuonna 2013. == Teokset == * Bathing (2015) * Climbing (2015) * Falling (2015) * Sitting (2015) * Sleeping (2015) * Swimming (2015) == Lähteet == == Aiheesta muualla == * Ed Fornielesin kotisivut * Ed Fornieles (Carlos / Ishikawa Gallery) Luokka:Brittiläiset taiteilijat Luokka:Videotaiteilijat Luokka:Vuonna 1983 syntyneet Luokka:Elävät henkilöt
Ángelos Pléssas

Ángelos Pléssas (, kansainvälisesti usein Angelo Plessas, 1974, Kreikka) on kreikkalainen internettaiteilija. Pléssaksen Homo Cybersphericus -teos on osa ARS17+ Online Art -kokoelmaa. == Teokset == * Homo Cybersphericus == Lähteet == == Aiheesta muualla == * Ángelos Plessaksen kotisivut Luokka:Elävät henkilöt Luokka:Kreikkalaiset taiteilijat Luokka:Vuonna 1974 syntyneet
Pyykyyhkyt

Pyykyyhkyt (Alopecoenas) on kyyhkyjen heimoon kuuluva lintusuku. Se sisältää aiemmin haavakyyhkyihin (Gallicolumba) luettuja lajeja. Pyykyyhkyt asuttavat Oseaniaa ja Indonesiaa siten, että wetarinpyykyyhkyt Timorilla ovat läntisimmät, tuamotunpyykyyhkyt Gambiersaarilla itäisimmät ja eteläisimmät ja mariaanienpyyhkyt Saipanilla pohjoisimmat pyykyyhkyt. Pyykyyhkyt ovat noin rastaan kokoisia pääosin metsissä eläviä lintuja. Ne oleskelevat enimmäkseen maassa. Useimmista lajeista tiedetään erittäin vähän ja monet niistä ovat uhanalaisia. Erityisen alttiita häviämiselle niistä tekee niiden sopeutuminen maaelämään, ja siten haavoittuvaisuus ihmisten mukana levinneille tulokaslajeille. Koska suvun linnut asuttavat saaria, ovat niiden levinneisyysalueet jo lähtökohtaisesti pieniä. == Lajit == * Wetarinpyykyyhky (Alopecoenas hoedtii) * Valkorintakyyhky (Alopecoenas jobiensis) * Karoliinienpyykyyhky (Alopecoenas kubaryi) * Tuamotunpyykyyhky (Alopecoenas erythropterus) * Mariaanienpyykyyhky (Alopecoenas xanthonurus) * Piilopyykyyhky (Alopecoenas stairi) * Santacruzinkyyhky (Alopecoenas sanctaecrucis) * Salomoninkyyhky (Alopecoenas salamonis) * Marquesasinpyykyyhky (Alopecoenas rubescens) * Pronssipyykyyhky (Alopecoenas beccarii) * Palaunpyykyyhky (Alopecoenas canifrons) == Lähteet == Luokka:Kyyhkylinnut
Khaos Publishing

Khaos Publishing Oy on julkaisija Iina Eskon vuonna 2014 perustama kulttuurikustantamo. Kustantamo aloitti julkisen toimintansa 2015 perustamalla verkkokaupan itsenäisille julkaisijoille kesäkuussa ja julkaisemalla syksyllä ensimmäisen oman teoksensa. Vuosina 2016-2020 Khaos Publishing ylläpiti kivijalkakirjakauppaa Kosminen-kulttuuritilan yhteydessä Helsingissä ensin Eerikinkadulla ja myöhemmin Pursimiehenkadulla. === Julkaistuja teoksia === * Grey Mélange, 2023, Aura Saarikoski, ISBN 978-952-68478-9-4 * Almost All the Flowers in My Mother’s Garden, 2022, Hilla Kurki, ISBN 978-952-68478-6-3 * Wasted Years – Sad, sexy, and artist-run, 2020, toim. Sorbus, ISBN 978-952-68478-5-6 * Kone-Suomi, 2017, toim. Kalle Kinnunen, ISBN 978 952 68478 4 9 * One-Dog Policy, 2016, Maija Astikainen, ISBN 978-952-68478-3-2 * Muistaks ku jotain mut sit ei mitään, 2016, Elmeri Terho, ISBN 978-952-68478-2-5 * History of Ukkeli, 2016, Teemu Keisteri, ISBN 978-952-68478-1-8 * Tekken-antologia, 2015, Juho Hänninen, ISBN 978-952-68478-0-1 == Lähteet == * Körkkö, Hilla: Hidasta lukemista https://www.hs.fi/nyt/art-2000008444388.html Helsingin Sanomat 9.12.2021 * Sorbus: WASTED YEARS – Sad, sexy and artist-run (Khaos Publishing 2020) kokoaa yksiin kansiin Sorbus-gallerian loiston vuodet. Kuosmanen, Rosa. Edit Media 20.10.2020 * Uusi kustantamo levittää itsenäisten kirjailijoiden töitä. Mattila, Ilkka. Helsingin Sanomat 25.06.2015 * Tee-se-kirja-itse. Jussila, Veera. Ylioppilaslehti 21.12.2016 * A space for us. Forss, C. & Jones, M. Around Journal 16.02.2017 * Kirja-arvostelut: Musiikkikirjojen syksy on täynnä miehisiä tarinoita – HS:n kriitikot valikoivat kiinnostavimmat Helsingin Sanomat. 4.11.2017. Viitattu 17.11.2017. * Jokelin, Jantso: Suomalaisen konemusiikin tarina on täynnä vaaran tuntua ja vimmaista bailaamista metsissä – Nyt sitä vie maailmalla eteenpäin Alma - Aamulehti Aamulehti. 23.10.2017. Viitattu 17.11.2017. * Korpijaakko, Nadja: Vieraana Kalle Kinnunen: Weekend- festivaali antaa konemusan pop-puoleen loistavan katsauksen yle.fi. 16.11.2017. Viitattu 17.11.2017. * Raivio, Herman: Kone-Suomi katsoo urbaania musiikki-ilmiötä sisältäpäin – Siitä on kirjalle sekä etua että haittaa Suomenkuvalehti.fi. 12.11.2017. Viitattu 17.11.2017. * ”Koirille lässytetään kuin vauvoille” –koirakuvaaja varoittaa eläinten väärinymmärryksestä. Frilander, Aino. Helsingin Sanomat 15.01.2017 * Nämä asiat opin suomalaisten nuorten miesten peloista ja kaipauksesta lukemalla kaksi uutta runokirjaa, toisen Paperi T:ltä. Sarhimaa, Jutta. Nyt.fi 29.09.2016 * Tämä mies piirsi puistossa työttömänä ukkelin, tuli siitä maankuuluksi ja valloittaa nyt Japania Windows 95 -miehenä. Ylitalo, Marko. Nyt.fi 30.04.2016 * Kuukauden kirje: Tekken antologia. Kasper Diem -blogi 03.03.2016 == Aiheesta muualla == * http://khaospublishing.com * http://kosminen.info Luokka:Suomalaiset kirjankustantamot
Nandita Kumar

Nandita Kumar (s. 1981 Pamplemousse, Mauritius) on intialainen taiteilija. Hän asuu Mumbaissa ja Aucklandissa. Hänen teoksensa koostuvat videoista, interaktiivisista veistoksista, maalauksista ja animaatioista. Teokset käsittelevät muun muassa ihmisen suhdetta luontoon, kaupungistumista ja teknologiaa. Kumar oli mukana Kiasman Ars 17 -näyttelyssä Helsingissä. == Lähteet == Luokka:Intialaiset taidemaalarit Luokka:Vuonna 1981 syntyneet Luokka:Elävät henkilöt
Jon Rafman

Jon Rafman (s. 1981, Kanada) on kanadalainen kuvataiteilija. Kolme Rafmanin teosta on esillä Kiasman ARS17-näyttelyssä. Rafmanin Oh the humanity -teos on osa ARS17+ Online Art -kokoelmaa. == Teokset == * Oh the humanity (2015) == Lähteet == == Aiheesta muualla == * Jon Rafman:n kotisivut Luokka:Elävät henkilöt Luokka:Vuonna 1981 syntyneet Luokka:Kanadalaiset taiteilijat
Salomoninkyyhky

Salomoninkyyhky (Alopecoenas salamonis) on sukupuuttoon kuollut kyyhkylaji, jota tavattiin Salomonsaarilla. Se tunnetaan vain kahden yksilön perusteella. Yksi löytyi Makiralta vuonna 1882, ja toinen Ramokselta vuonna 1927. Vaikka Makiran sijainti kyseenalaistettiin, se on kuitenkin voimassa. Yritykset löytää laji Makiralta ovat olleet menestyksettömiä. Uudet yritykset lajin löytämiseksi Ramokselta epäonnistuivat, eivätkä maanomistajat tunteneet lajia. Enää ei ole epäilystä siitä, että lajin viimeinen edustaja on kuollut, mahdollisesti jonkin aikaa sitten. On uskottavaa, että salomoninkyyhky on aikoinaan asuttanut myös muita alueen saaria. Laji on voinut kierrellä pienillä saarilla, kun tilapäiset linnut ilmaantuivat suuremmille saarille, tai sitten nämä kaksi yksilöä vain edustivat heikentyneen kannan viimeisiä yksilöitä. == Lähteet == Luokka:Kyyhkylinnut Luokka:Sukupuuttoon kuolleet linnut
Charles Richardson

Charles Richardson (s. 1979, Iso-Britannia) on brittiläinen kuvataiteilija, joka käyttää kolmiulotteisia kuvia osana teoksiaan. Richardsonin teoksia on osana Kiasman ARS17+ Online Art -kokoelmaa. == Teokset == * 27th March (2015) * Carramesh (2015) * Extra (2015) * Friend (2015) * HEADBONE (2015) * Needles (2015) * Vanish (2015) == Lähteet == == Aiheesta muualla == * Charles Richardsonin kotisivut * Charles Richardson Vimeossa * Luokka:Brittiläiset taiteilijat Luokka:Videotaiteilijat Luokka:Vuonna 1979 syntyneet Luokka:Elävät henkilöt
Juha van Ingen

Juha van Ingen (s. 1963, Suomi) on suomalainen taiteilija. Juha van Ingenin teos ASLAP (2015) on osa Kiasman ARS17-näyttelyä ja teos Web-Safe osa ARS17+ Online Art -kokoelmaa. == Teokset == * Web-Safe ((1999 - 2000)) * AS Long As Possible (ASLAP) ((2015)) * Inter_active (Black and White) ((2016)) * (Dis)Integrator (1992) * Nature morte - Still life (2007) * Web Safe (videocolourscape) (2008) == Lähteet == == Aiheesta muualla == * Juha van Ingenin kotisivut * * Luokka:Elävät henkilöt Luokka:Vuonna 1963 syntyneet Luokka:Suomalaiset videotaiteilijat
Shamshi-Adad V

Shamshi-Adad V toimi Assyrian kuninkaana arviolta vuosina 824–811 eaa. == Perhe == Hän oli Salmanassar III:n poika ja seuraaja. Hänellä oli vaimonaan kuningatar nimeltä Shammuramat (Tunnetaan myös nimellä Semiramis)|Ancient History: Semiramis Hänellä oli ainakin yksi poika, Adad-nirari III. == Valtakausi == Shamsi-Adadin hallituskauden ensimmäisinä vuosina oli vakavia taisteluja hänen isänsä Salmanassar III:n perinnöstä. Kapinaa johti Shamshi- Adadin veli Assur-Danin-pal, kapina oli puhjennut jo Salmanassar III:n hallituskauden lopulla ja jatkui Shamsi-Adadin viidenteen hallitusvuoteen saakka. Tällainen suvun sisäinen kiistely heikensi Assyrian valtakuntaa useiden vuosikymmenien ajan, kunnes Tiglat-Pileser III toi uudistuksia Assyrian hallintoon. Myöhempinä vuosinaan Shamsi-Adad kampanjoi Mesopotamiassa Babyloniaa vastaan useampaan otteeseen.|Assyrian Eponym List (2/1) == Lähteet == Luokka:Assyrian kuninkaat
Rachel Maclean

Rachel Maclean (s. 1987 Edinburgh) on brittiläinen videotaiteilija, joka asuu ja työskentelee Glasgow’ssa. Hän valmistui Edinburgh College of Artista vuonna 2009. Maclean edustaa Skotlantia vuoden 2017 Venetsian biennaalissa. Hänen teoksensa Let It Go on osa suomalaista ARS17+ Online Art -kokoelmaa. == Teokset == * Let It Go (2015) == Lähteet == == Aiheesta muualla == * Rachel Macleanin kotisivut * Rachel Macleanin Youtube-kanava Luokka:Brittiläiset taiteilijat Luokka:Videotaiteilijat Luokka:Vuonna 1987 syntyneet Luokka:Elävät henkilöt
Irina Malgina

Irina Malgina (s. 8. kesäkuuta 1973 Murmansk) on uransa päättänyt venäläinen ampumahiihtäjä. Hän voitti maailmanmestaruuden vuonna 2006 Pokljukassa sekaviestissä. Anterselvan MM-kilpailuissa 2007 hän oli sprintissä 39:s, takaa-ajossa 43:s ja sekaviestissä yhdeksäs. Maailmancupissa hän voitti yhden osakilpailun kaudella 2006–2007 Östersundissa normaalimatkalla kauden avauskilpailussa. Yhteensä Malgina osallistui 63:een maailmancupin osakilpailuun sijoittuen parhaimmillaan kokonaistuloksissa 26:nneksi kaudella 2001–2002. == Lähteet == * Irina Malgina IBU:n tietokannassa Luokka:Venäläiset ampumahiihtäjät Luokka:Vuonna 1973 syntyneet Luokka:Elävät henkilöt
Wizardry

Wizardry on Sir-Techin kehittämä roolipelisarja, jota pidetään Ultima-sarjan ohella lajityypin syntyyn merkittävästi vaikuttaneena. Sarjan ensimmäinen peli Wizardry: Proving Grounds of the Mad Overlord on julkaistu vuonna . Pelin kehittivät Robert J. Woodhead ja Andrew C. Greenberg. Sarjaa pidetään yhtenä lajityypin määrittelijöistä Ultiman ja Might and Magic-sarjan ohella. == Pelit == * Wizardry: Proving Grounds of the Mad Overlord (1981), Apple II, FM-7 * Wizardry: Knight of Diamonds (1982), Apple II, FM-7 * Wizardry: Legacy of Llylgamyn (1983), Apple II, FM-7 * Wizardry: The Return of Werdna (1987), Apple II, FM-7 * Wizardry V: Heart of the Maelstrom (1988), Apple II, NEC PC-98 * Wizardry: Bane of the Cosmic Forge (1990), Amiga, MS-DOS, FM-Towns * Wizardry: Crusaders of the Dark Savant (1992), MS-DOS, FM-Towns * Wizardry 8 (2001), Windows, Macintosh === Spin-offit === Sarjaan on tehty Japanissa useita spin-off pelejä: *Wizardry Gaiden: Joō no Junan (1991) – Game Boy *Wizardry Gaiden II: Kodai Koutei no Noroi (1992) – Game Boy *Wizardry Gaiden III: Yami no Seiten (1993) – Game Boy *Wizardry Gaiden IV: Taima no Kodō (1996) – SNES *Nemesis: The Wizardry Adventure (1996) - IBM PC, Windows, Saturn *Wizardry Dimguil (2000) – PlayStation *Wizardry Empire (2000) – Game Boy Color *Wizardry Empire: Ikoshie no Oujō (2000) - PlayStation, PC *Wizardry Empire II: Fukkatsu no Tsue (2002) – Game Boy Color *Wizardry Empire II: Oujō no Isan (2002) - PlayStation *Wizardry Empire II PLUS: Oujō no Isan (2004) - PC *Wizardry Empire III: Haō no Keifu (2003) – PlayStation 2 *Wizardry Chronicle – Microsoft Windows *Wizardry Summoner (2001, julkaissut Natsume) – Game Boy Advance *Wizardry: Tale of the Forsaken Land (nimi Yhdysvalloissa, Busin: Wizardry Alternative Japanissa) (2001) – PlayStation 2 *Busin 0: Wizardry Alternative Neo – PlayStation 2 *Wizardry Traditional – mobiilipeli *Wizardry Traditional 2 – mobiilipeli *Wizardry Xth Academy of Frontier (2005) – PlayStation 2 *Wizardry Asterisk: Hiiro no Fūin (2005) – Nintendo DS *Wizardry Gaiden: Sentō no Kagoku (2005) – PlayStation 2 *Wizardry Summoner (2005) – PlayStation 2 *Wizardry Xth2 UNLIMITED STUDENT (2006) – PlayStation 2 *Wizardry Empire III: Haō no Keifu (2007) – PSP *Wizardry Torawareshi Tamashii no Meikyū (Wizardry: Labyrinth of Lost Souls) (2009) – PSN *Wizardry Seimei no Kusabi (myös nimillä Wizardry: Wedge of Life, Wizardry: Pledge of Life ja Wizardry: Seimei no Kusabi) (2009) – DS *Wizardry Bōkyaku no Isan (2010) – DS *Wizardry Torawareshi Bourei no Machi (Wizardry: Prisoners of the Lost City) (2011) – PSN *Wizardry Online (2012) – MMORPG, Windows == Lähteet == == Aiheesta muualla == * Pelisarja MobyGamesissä Luokka:Videopelisarjat
Mercedes-Benz GLA-sarja (X156)

Mercedes-Benz X156 on Mercedes-Benz GLA-sarjan ensimmäisen sukupolven malli, jota valmistettiin vuosina 2013–2019. Se perustuu tekniikaltaan A-sarjaan (W176). Samalle pohjalevylle perustuu myös Infiniti QX30. Mallin seuraajaksi tuli H247. Vuoden 2014 Euro NCAP -kolaritestistä X156 sai tulokseksi täydet viisi tähteä. GLA-sarjan ensimmäinen sukupolvi esiteltiin Frankfurtin autonäyttelyssä syyskuussa 2013. Pienen kasvojenkohotuksen kokenut malli esiteltiin tammikuussa 2017 Detroitin autonäyttelyssä. Uudistukset kohdistuivat puskureihin ja etusäleikköön. Lisäksi auton maavara kasvoi 30 millimetrillä. == Lähteet == == Aiheesta muualla == GLA-sarja (X156) Luokka:J-segmentin autot Luokka:2010-luvun autot
Imabari

Imabari () on Japanin kaupunki Shikokun saarella Ehimen prefektuurissa. Se sijaitsee Seton sisämeren rannalla prefektuurin pohjoisosassa pääkaupunki Matsuyaman koillispuolella. Kaupungissa on 165 061 asukasta (vuonna 2015) ja sen pinta-ala on 419,13 neliökilometriä. Imabarissa sijaitsi muinoin Iyon provinssin pääkaupunki (kokufu). Se toimi keskiajalla Murakami-suigun- merirosvojen tukikohtana ja kehittyi myöhemmin Edo-kaudella 1600–1800-luvuilla Imabarin daimiokunnan linnanaluskaupunkina. Kaupunkioikeudet Japanin nykyisen kunnallishallinnon puitteissa Imabarille myönnettiin vuonna 1920. Sinne syntyi telakkateollisuutta sekä pyyhkeiden tuotantoa ja muuta tekstiiliteollisuutta; siellä tuotetaan noin puolet Japanin pyyhkeistä. 100 000 asukkaan rajan Imabari ylitti vuonna 1962, ja siitä tuli vuonna 2005 Ehimen prefektuurin toiseksi suurin kaupunki, kun siihen liitettiin useita ympäristön kuntia. Kaupungin merkittävimpiin nähtävyyksiin kuuluvat Imabarin linna ja Ōyamazumin pyhäkkö. Se toimii Onomichiin johtavan Shimanami-kaidō-saaristotien lähtöpaikkana. Imabaria palvelee JR Shikokun Yosan-linja. == Kuvia == Tiedosto:Imabari casrtle5.JPG|Imabarin linna Tiedosto:Kurushima-Kaikyo Bridge and Strait2.jpg|Shimanami-kaidō-saaristotiehen kuuluva Kurushima-kaikyō-silta == Lähteet == == Aiheesta muualla == * Kaupungin internetsivut Luokka:Ehimen prefektuurin kaupungit
Nabonassar

Nabû-nāṣir (kreikaksi: Ναβονάσσαρος, josta kieliasu "Nabonassar") oli Babylonian kuninkaana arviolta vuosina 747–734 eaa. Hän syrjäytti vallananastajan, edeltäjänsä Nabu-Šuma-iškunin. ABC 1 Chronicle| ABC 1 (From Nabû-Nasir to Šamaš-šuma-ukin) alkaa Nabonassarin noususta valtaistuimelle. Hänen valtakaudellaan alkoi aikakausi, jolle oli ominaista kronologisesti täsmällisten historiallisten tietojen järjestyksellinen kirjaaminen. == Historia == Nabonassarista ei tiedetä hänen syntyperäänsä eikä hänen sukulaisistaan. Hänen kolmantena vuotenaan Tiglatpileser III tuli Assyrian kuninkaaksi ja viidentenä vuotena Humban-nikaš tuli Elamin kuninkaaksi. Tiglatpileser III hyökkäsi Babyloniin syksyllä Tishritu kuukauden aikana oltuaan vain noin puoli vuotta Assyrian kuninkaana.|Assyrian Eponym List (2/3) Nabonassarista näyttää tulleen Assyrian vasalli jossakin vaiheessa Tiglatpileser III:n hyökkäysten jälkeen. == Lähteet == Luokka:Babylonian kuninkaat
Heksyyliamiini

Heksyyliamiini eli n-heksyyliamiini on orgaaninen yhdiste, joka luokitellaan primääriseksi amiiniksi. Aine on normaaliolosuhteissa olomuodoltaan väritöntä nestettä. Sen kemiallinen kaava on C6H15N ja rakennekaava CH3(CH2)5NH2. Heksyyliamiinista käytetään myös nimiä 1-heksyyliamiini ja 1-aminoheksaani. Heksyyliamiinin moolimassa on 101,19 g/mol, sulamispiste –22,9 °C, kiehumispiste 131–132 °C, tiheys 0,77 g/cm3, leimahduspiste 29 °C (o.c.) ja CAS-numero 111-26-2. Aine on myrkyllistä vesieliöille. Heksyyliamiini on keskivahva emäs. == Aiheesta muualla == * *PubChem: Hexylamine *Human Metabolome Database (HMDB): Hexylamine *Kyoto Encyclopedia of Genes and Genomes (KEGG): Hexylamine *ChemBlink: Hexylamine Luokka:Amiinit
Ducati 1198

Ducati 1198 on Ducatin valmistama urheilullinen moottoripyörämalli. Sitä valmistettiin vuosina 2009–2011. 2011 valmistettiin myös 1198 SP mallia.https://web.archive.org/web/20110928112654/http://www.ducati.com/en/bikes/my2009/Superbike/ Se on Ducati 1098 seuraaja ja hyvin samankaltainen, mutta omaa enemmän tehoa ja vääntöä, sekä uudelleen suunnitellut pyörät, kevyemmät ajovalot, luistonesto, sekä muutamia muutoksia maalipinnassa.Ducati North America ducati.com Viitattu 22.4.2017 Carlos Checa voitti 1198:lla Superbiken maailmanmestaruussarjan mestaruuden 2011.Champions WorldSBK Viitattu 22.4.2017 ==Lähteet== 1198
Marugame

Marugame () on Japanin kaupunki Shikokun saarella Kagawan prefektuurissa. Se sijaitsee Seton sisämeren rannalla Sanukin tasangolla prefektuurin pääkaupungin Takamatsun länsipuolella. Kaupungissa on 109 922 asukasta (vuonna 2017) ja sen pinta-ala on 111,78 neliökilometriä. Siihen kuuluu myös useita Seton sisämeren saaria. Marugame kehittyi satamakaupunkina, Kotohiran pyhäkölle suuntaavien pyhiinvaeltajien kauttakulkupaikkana ja 1600-luvulta lähtien linnanaluskaupunkina. Marugamen linna on kuuluisa kivimuureistaan, jotka ovat Japanin korkeimmat. Kaupunkioikeudet Japanin nykyisen kunnallishallinnon puitteissa Marugame sai vuonna 1899. Vuonna 2005 sen hallinto järjestettiin uudelleen ja se laajeni huomattavasti, kun siihen liitettiin Ayautan ja Hanzanin maaseutukaupungit. Marugame tunnetaan viuhkojen (uchiwa) valmistuksesta; perinne yltää Edo-kauden alkupuolelle saakka, ja nykyään noin 90 prosenttia Japanin viuhkoista valmistetaan Marugamessa. Kaupungin nähtävyyksiin kuuluvat esimerkiksi Marugamen Gen’ichirō Inokuman nykytaiteen museo eli MIMOCA ja Nakazu-banshōenin japanilainen puutarha. Marugamea palvelee JR Shikokun Yosan-linja. == Kuvia == Tiedosto:香川県丸亀市丸亀城 - panoramio (21).jpg|Näkymä kaupunkiin Marugamen linnasta Tiedosto:MIMOCA03s3872.jpg|MIMOCA-taidemuseo == Lähteet == == Aiheesta muualla == * Kaupungin internetsivut Luokka:Kagawan prefektuurin kaupungit
Tangaroa

Tangaroa tai Tangaloa (Ta'aroa, Tagaroa) on yksi Tyynen valtameren ja Polynesian tärkeimmistä jumalista. Hän on meren jumala ja kaiken luoja.Lurker 1987, s. 180 Marquesasaarilla Tangaroa on tuulten ja kalastuksen jumala, ja häntä kutsutaan nimellä Tana’oa. Kerrotaan myös, että aikojen alussa hän asui taivaissa ja hallitsi yötä, kunnes Atea syntyi hänestä. Tahitin kansanperinteessä Tangaroa asui tummassa simpukankuoressa, josta hän lopulta muotoili taivaan ja maan. Uuden-Seelannin maorit pitävät häntä meren jumalana ja alkujumala Papan, maan jumalattaren, ja Rangin, taivaan jumalan, poikana. Alussa oli vain tyhjyyttä, jossa kellui simpukka, Rumia. Sen munamaisen muodon sisällä liikkui jokin: Tangaroa. Hän oli tehnyt itse itsensä eläväksi ja oli odottanut tilaisuutta päästä luomaan maailma. Hän pinnisti voimansa äärimmilleen ja simpukka halkesi kahtia. Tangaroa nosti simpukan toisen puoliskon taivaankanneksi ja toisen hän asetti maaperäksi. Muita tarvikkeita Tangaroalla ei ollut työtään varten, joten hän teki maan mullan omasta lihastaan, selkärangastaan vuoristot ja sisäelimistään pilvet. Kynsistään hän loi meressä eläville kuoren ja suomut. Seuraavaksi Tangaroa kutsui muut jumalat näkyviin ruumiistaan. Etenkin käsityöläisjumala Tu auttoi puiden ja eläinten luomisessa. Sitten tuli ensimmäisten ihmisten, Tilin ja Hinan vuoro. Jumalat suostuttelivat nämä tutustumaan ja lisääntymään. Tangaroan mielestä kaikilla hänen luomuksillaan oli kuori: taivaan kuori sisälsi auringon, kuun ja tähdet, maan kuori kivet, joet ja järvet; jopa ihmisillä oli kuori: naisen kohtu, josta syntyi uutta elämää.Wilkinson 2009, s. 338 == Lähteet == * Wilkinson, Philip : Myytit & legendat. Readme.fi, 2009. Suomentaja Veli-Pekka Ketola ISBN 978-952-220-252-9 * Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Myytit Luokka:Luomistarut Luokka:Polynesian jumalat Luokka:Meren jumalat
Ducati 1199

Ducati 1199 Panigale on Ducatin valmistama urheilullinen moottoripyörämalli. Se esiteltiin 2011 Milanon moottoripyöränäyttelyssä. Ducati 1199 on 1198 mallin seuraaja. Se on nimetty Borgo Panigale kylän mukaan. ==Moottoriurheilussa== Syyskuussa 2012 Team Scuderia Zone Rouge Ducati 1199 Panigale talli voitti Le Mansin 24 tunnin ajon moottoripyörien avoimen luokan ja oli kokonaiskilpailun 32. Kuljettajinaan Stéphane Pagani, Phillipe Teissier ja Hervé Royer.La Panigale victorieuse des 24h du Mans en catégorie Open ! ducati.fr 12.9.2012 Viitattu 22.4.2017 Kolme vuotta myöhemmin Chaz Davies ajoi Superbiken maailmanmestaruussarjassa kaudella 2015 yhteispisteissä toiseksi 1199 Panigale R mallilla.Chaz Davies worldsbk.com Viitattu 22.4.2017 ==Lähteet== == Aiheesta muualla == 1199
Émile Senart

Émile Senart (1847–1928) oli ranskalainen indologi. Hän tutki buddhalaisuutta ja intialaisia piirtokirjoituksia. Hän oli ajan etevimpiä alan tuntijoitaIso tietosanakirja, osa 11, s. 1272. == Lähteet == Luokka:Ranskalaiset tieteilijät Luokka:Indologit Luokka:Vuonna 1847 syntyneet Luokka:Vuonna 1928 kuolleet
Oskari Kumpu

Oskari Viljami Kumpu (29. tammikuuta 1889 Askola – 25. kesäkuuta 1935 Aunus) oli suomalainen painija, joka osallistui vuoden 1912 kesäolympialaisiin Tukholmassa. Suomen sisällissodan jälkeen hän pakeni Neuvosto-Venäjälle, jossa hän loi uran puna-armeijan upseerina. == Elämä == Askolassa syntynyt ja sieltä myöhemmin Helsinkiin muuttanut Kumpu oli ammatiltaan työmies. Hän edusti Helsingin Jyryä ja saavutti kreikkalais-roomalaisen painin SM-kisoissa kaksi mitalia raskaassa keskisarjassa vuosina 1914 ja 1916. SM-kultaa Kumpu voitti raskaassa sarjassa vuonna 1917. Hän osallistui myös vuoden 1912 Tukholman olympialaisiin, jossa hän hävisi ensimmäisellä kierroksella Italian Oreste Arpèlle. Vuoden 1918 sisällissodassa Kumpu taisteli Helsingin Jyryn urheilijoista muodostetun Jyryn komppanian riveissä ja pakeni sodan jälkeen Neuvosto-Venäjälle. Hän suoritti tiedustelu-upseeri kurssin Pietarin kansainvälisessä punaupseerikoulussa, josta hän valmistui 1919. Venäjän sisällissodassa hän osallistui Itä-Karjalan taisteluihin suomalaisia heimosotureita vastaan. Tammikuussa 1922 Kumpu oli mukana Toivo Antikaisen johtamalla maineikkaalla Kiimasjärven retkellä, jolloin puna-armeijan hiihtopataljoona löi suomalaisjoukot ja pakotti heidät perääntymään rajan ylitse. Myöhemmin 1920-luvulla Kumpu jatkoi painiuraansa Neuvostoliitossa legendaarisen Ivan Poddubnyin valmennuksessa, muttei saavuttanut suurta menestystä ja palasi vuosikymmenen lopulla armeijan palvelukseen. Vuonna 1933 hänet nimitettiin yliluutnanttina Aunuksen piirin sotilaskomissaariksi. Kumpu hukkui Aunuksen kaupungin läpi virtaavaan Alavoisenjokeen uintiretkellään kesäkuussa 1935. Toivo Vähän muistelmien mukaan Kumpu tunnettiin ystävällisestä ja vaatimattomasta luonteestaan. Hän oli myös Neuvostoliiton kommunistisen puolueen jäsen. == Saavutukset == *kreikkalais-roomalaisen painin raskas sarja yli 82,5 kg, SM-kultaa 1917 *kreikkalais-roomalaisen painin raskas keskisarja 82,5 kg, SM-hopeaa 1916 *kreikkalais-roomalaisen painin raskas keskisarja 82,5 kg, SM-pronssia 1914 == Lähteet == Luokka:Suomalaiset kreikkalais-roomalaisen tyylin painijat Luokka:Suomen sisällissodan punaiset Luokka:Punaupseerit Luokka:Vuonna 1889 syntyneet Luokka:Vuonna 1935 kuolleet
Bakoye

Bakoye on Senegalin alkujoki Guineassa ja Malissa. Sen pituus on 561 kilometriä ja valuma-alue 85 600 neliökilometriä. Joki saa alkunsa Menienvuorilta 760 metrin korkeudessa. Se virtaa koskien ja putousten kautta kohti pohjoisen tasankoa ja yhtyy Bafoulabén luona Bafingiin muodostaen Senegaljoen. Bakoyen keskimääräinen virtaus on 170 kuutiometriä sekunnissa. Sen tärkein sivujoki on Baoulé. Bakoye tarkoittaa mandingon kielellä ’valkoista jokea’. Bafing on puolestaan ’musta’ ja Baoulé ’punainen’ joki. ==Lähteet== Luokka:Guinean joet Luokka:Malin joet Luokka:Senegalin vesistö Luokka:Rajajoet
Pyhä Monica

Pyhä Monica (322 Thagaste – 387 Ostia) oli 4. vuosisadalla elänyt kristitty pyhimys ja leski, joka tunnetaan erityisesti pyhän Augustinuksen äitinä. Häntä kunnoitetaan katolisuudessa, ortodoksisuudessa, anglikaanisuudessa ja luterilaisuudessa. Hänen juhlansa oli aikaisemmin 4. toukokuuta ja nykyään 27. elokuuta eli yhden päivän ennen poikansa Augustinuksen juhlapäivää. Suuri osa mitä pyhästä Monicasta tiedetään on peräisin pyhän Augustinuksen kirjoituksista. Naista kunnioitetaan vaikeiden avioliittojen, aviorikosten uhrien, verbaalin pahoinpitelyn ja sukulaisten kääntymyksen suojeluspyhimyksenä. Hänen reliikkinsä vietiin väitetysti Ostiasta Roomaan, jossa ne ovat San Agostinon kirkossa. == Elämä == Pyhä Monica syntyi kristittyyn perheeseen vuonna 332 Thagastessa, Pohjois-Afrikassa. Tultuaan avioikään hänen vanhempansa naittivat hänet väkivaltaiselle pakanalle nimeltä Patricius. Vaimo kesti kärsivällisyydellä aviomiehensä kohtelua ja vuoden ennen kuolemaansa, jolloin pyhä Augustinus oli 17 vuotta vanha, mies kääntyi kristityksi. Perheessä oli kolme lasta, Navigius, Augustinus ja Perpetua. Pojista pyhä Augustinus lähetettiin Karthagoon kehittämään taitojaan ja sivistymään. Hän vietti osittain kevyttä elämää, josta hänen äitinsä vastusti häntä tämän manikealaisuuden lisäksi. 29-vuotiaana pyhä Augustinus päätti lähteä Roomaan, mitä pyhä Monica vastusti peläten tämän kääntymyksen lykkääntyvän. Poika jatkoi suunnitelmassaan ja äiti päätti seurata tätä. Kaupunkiin saapuessaan pyhä Monica sai tietää pojan menneen Mediolanumiin, missä hän oli tullut pyhän piispa Ambrosiuksen vaikutuspiiriin. Löydettyään poikansa kaupungista tämä oli luopunut manikealaisuudesta. Äiti ystävystyi piispan kanssa. Lopulta pyhä Augustinus kääntyi ja pyhä Ambrosius kastoi tämän pääsiäisenä. Pyhä Augustinus ja pyhä Monica lähtivät takaisin Thagasteen, mutta äiti sairastui Ostian satamassa, jossa hän lopulta kuoli. == Galleria == File:Saint Augustine and Saint Monica.jpg File:Piero, santa monaca.jpg File:Saint Monica. Gouache. Wellcome V0033329.jpg File:12 Francesco Botticini Sposalizio di santa Monica,Santa Monica in preghiera,Cristo in pietà tra santa Monica e sant'Agostino179-180cm. 1470-75.jpg File:8586 Milano - S. Marco - Pietro Maggi - Apparizione angelo a S. Monica -1714- - Foto Giovanni Dall'Orto - 14-Apr-2007.jpg == Lähteet == * Pope, H. (1911). St. Monica. Teoksessa The Catholic Encyclopedia. New York: Robert Appleton Company. Viitattu 22. huhtikuuta, 2017 lähteestä New Advent: http://www.newadvent.org/cathen/10482a.htm * SAINT MONICA, WIDOW—332-387. Teoksessa Lives of Saints. Julkaisija John J. Crawley & Co., Inc. Viitattu 22. huhtikuuta, 2017 lähteestä: http://www.ewtn.com/library/MARY/MONICA.htm == Aiheesta muualla == * Pyhän Augustinuksen Tunnustukset. New Advent. * Pyhän Augustinuksen Tunnustukset . The Stoa Consortium. Luokka:Pyhimykset
Ampumahiihdon maailmanmestaruuskilpailut 2010

Ampumahiihdon maailmanmestaruuskilpailut 2010 järjestettiin 28. maaliskuuta 2010 Hanty-Mansijskissa, Venäjällä. Kilpailujen ohjelmassa oli olympiavuodesta johtuen vain sekaviesti. == 2 × 6 km + 2 × 7,5 km sekaviesti == Sija Maa Kilpailija Aika Ohil. 1 Simone Hauswald Magdalena Neuner Simon Schempp Arnd Peiffer 1.18.17,4 0+3 0+1 0+0 0+2 2 Ann Kristin Flatland Tora Berger Emil Hegle Svendsen Ole Einar Bjørndalen + 1.24,0 0+1 0+3 0+0 0+2 3 Helena Jonsson Anna Carin Olofsson-Zidek Björn Ferry Carl Johan Bergman + 1.30,8 0+5 0+3 0+2 0+1 4 Jana Romanova Olga Zaitseva Maksim Tšudov Ivan Tšerezov + 1.42,1 0+1 1+3 0+5 0+0 5 Marie-Laure Brunet Sandrine Bailly Simon Fourcade Martin Fourcade + 2.08,2 0+2 0+4 0+1 0+2 6 Oksana H’vostenko Vita Semerenko Serhi Sednjev Andri Deryzemlja + 2.24,3 0+0 0+4 0+2 0+4 ==Lähteet== *Tulokset 2010 Luokka:Vuoden 2010 ampumahiihto Luokka:Venäjän ampumahiihto Luokka:Hanty-Mansijsk
Saku Leppänen

Saku Leppänen (s. 8. kesäkuuta 1995 Jyväskylä) on uransa lopettanut suomalainen jalkapalloilija. Hän oli pelipaikaltaan keskikenttäpelaaja. Leppänen on Huhtasuon Kisan ja Jyväskylän Jalkapalloklubin kasvatti. Ennen JJK:n edustusjoukkuetta hän pelasi ensimmäisen miesten ottelun lainasopimuksella Kakkosen Warkauden JK:ssa kaudella 2012. Kesällä 2013 Ensimmäisen kerran Leppänen pelasi JJK:n edustuksen paidassa harjoitusottelussa Notts Countyä vastaan. Ensimmäisen sarjapelinsä JJK:ssa hän pelasi seuraavana kesänä Ykkösessä. Leppäsen paikka avauskokoonpanossa vakiintui lopullisesti kaudella 2016. Vaikka JJK nousi kauden 2016 päätteeksi Veikkausliigaan, siirtyi Leppänen Kuopion Palloseuraan talvella 2017. Pelipaikka ei kuitenkaan vakiintunut KuPS:ssa, joten Leppänen palasi JJK:hon, jossa hän avasi Veikkausliigauransa 8. huhtikuuta 2017 ottelussa IFK Mariehamn–JJK tullen vaihdosta kentälle toisella puoliajalla. ==Lähteet== ==Aiheesta muualla== *Leppänen soccerpunter-sivustolla *Saku Leppänen elitefootball-sivustolla Luokka:Suomalaiset jalkapalloilijat Luokka:Vuonna 1995 syntyneet Luokka:Elävät henkilöt
Pizzo

Pizzo on kunta Vibo Valentian maakunnassa Calabrian hallintoalueella Etelä- Italiassa Tyrrhenanmeren rannikolla. Kunta tunnetaan myös nimellä Pizzo Calabro. Pizzo on kalastuskylä, missä on erikoistuttu tonnikalan pyytämiseen. Kylässä myös rakennetaan veneitä vanhoilla rakennustekniikoilla. Käsityötaitoa vaativa keramiikan valmistus on yksi kylän elinkeinoista. Pizzo on tunnettu laadukkaista zibibbo-viinirypäleistä.Kunnan kotisivut Kunnan erikoisuus on jäätelö Tartufo di Pizzo. www.tartufogelato.com ==Historia== Napolin kuningas Joachim Murat yritti palata Ranskasta Napoleonin sotien loppuvaiheilla takaisin Napoliin. Hän päätyi miehistöineen Pizzon satamaan, missä hänet pidätettiin. Lyhyen oikeudenkäynnin jälkeen hänen teloitettiin ampumalla 13. lokakuuta 1815 paikallisessa Castello di Pizzon linnassa. Linna tunnetaan nykyään nimellä Castello Murat di Pizzo.Castello Murat ==Nähtävyyksiä== Kunnan nähtävyyksiä on kirkko Chiesa di Piedigrotta. Alkujaan se oli kallioon kaivettu pieni kappeli, jossa rukoiltiin merimiesten puolesta. 1800-luvun lopussa paikallinen taiteilija Angelo Barone päätti omistaa elämänsä kappelille, ja alkoi louhia sitä suuremmaksi. Kun hän kuoli vuonna 1917, niin hänen poikansa Alfonso jatkoi työtä seuraavat 40 vuotta. Hän myös veisti patsaita ja kohokuvia. 1960-luvun alussa poikajoukko rikkoi patsaita, mutta vuosikymmenen lopussa Angelon pojanpoika Giorgio saapui Kanadasta entisöimään vaurioituneet patsaat. Chiesa di Piedigrotta Tiedosto:CASTELLO_DI_PIZZO_CALABRO.JPG|Castello Murat Tiedosto:Tartufo_di_Pizzo.jpg|Tartufo di Pizzo Tiedosto:CHIESETTA_DI_PIEDIGROTTA.JPG|Chiesa di Piedigrotta Tiedosto:Pizzo- Chiesa_Piedigrotta.JPG|Kirkon veistoksia == Lähteet == == Aiheesta muualla== Luokka:Vibo Valentian maakunnan kunnat
Maniac Miracles

Maniac Miracles oli suomalainen, pääkaupunkiseudulta kotoisin ollut punk- yhtye, joka oli toiminnassa 1991–2012. Se teki uransa aika useita kymmeniä keikkoja, julkaisi viisi (5) omakustannelevyä sekä oli mukana erilaisilla kokoelmalevyillä, joita julkaistiin mm. Suomessa, Isossa-Britanniassa ja Yhdysvalloissa. Maniac Miraclesin perustivat kitaristi Toni ”X” Tuomanen (s. 1969) ja laulusolisti Myra Maniac (Myra Magnusson, s. 1973). Ensimmäiseksi rumpaliksi bändiin tuli Toni Tuomasen siviilipalveluskaveri Marko Naukkarinen (s. 1972) ja basistiksi Shabby Mänttäri (s. 1967). Bändi soitti ensimmäisen keikkansa Espan lavalla Helsingissä elokuussa 1991. Ohjelmistoon kuului yhtyeen omia kappaleita sekä lainamateriaalina Hanoi Rocksin ja The Clashin kappaleita. Yhtye hajosi tilapäisesti tämän keikan jälkeen rumpalin halutessa keskittyä omiin projekteihinsa. Vuoden 1992 aikana yhtyeessä käväisi useampi rumpali, kunnes vakituiseksi rumpaliksi elokuussa 1992 kiinnittyi Tero ”Tassu” Pitkänen (s. 1973), joka pysyi yhtyeessä sen loppuun, eli vuoteen 2012 asti. Keskeisin lopettamiseen vaikuttanut syy oli, että rumpali oli muuttanut asumaan Turun seudulle, ja treenimatkat Helsinkiin kävivät ajan mittaan liian pitkiksi. Bändi ei halunnut enää etsiä uutta rumpalia, vaan katsoi parhaaksi lopettaa toimintansa. Basisti Shabby Mänttäri erotettiin yhtyeestä vuonna 1998, ja tilalle tuli Janne Flagburner, joka myös jatkoi yhtyeessä sen loppuun asti. Vuonna 1999 bändiin otettiin mukaan taustalaulajiksi Heli Helkkari ja Susan Karttunen. Ensin mainittu oli mukana viimeiseen keikkaan asti, viimeksi mainittu vain noin vuoden. == Esiintymiset == Maniac Miraclesin keikat rajoittuivat kotimaahan, vaikka suunnitelmissa ajoittain oli esiintymisiä myös ulkomailla. Bändiin osoitettiin kiinnostusta muun muassa Ison-Britannian punk- scenessä. Suurimman osan keikoistaan yhtye teki Helsingissä, erilaisilla klubeilla ja punk-tapahtumissa. Viimeksi mainittuihin kuului myös niin sanottuja tukikeikkoja eri organisaatioille, kuten Aseistakieltäytyjäliitolle, Eläinten vapausrintamalle, Greenpeacelle ynnä muille. Helsingin lisäksi yhtye keikkaili Tampereella, Turussa, Porissa, Raumalla, Forssassa, Lempäälän Puntala-rockissa (2004), Kotkassa, Seinäjoella, Vaasassa sekä Kouvolassa. Viimeisen keikkansa Maniac Miracles soitti Base Barissa Helsingissä 4. maaliskuuta 2012. Viimeistä keikkaa oli mainostettu jäähyväiskeikkana, ja se keräsikin paikalle ison joukon bändin vanhoja ystäviä. == Diskografia == * Positive Anger (2011) == Lähteet == == Aiheesta muualla == * Maniac Miracles Discography Discogs * Maniac Miracles Mikseri.net Luokka:Suomalaiset punkyhtyeet
The Mystery of Time

The Mystery of Time on Avantasia -musiikkiprojektin studioalbumi, joka on julkaistu vuonna 2013. Albumi debytoi Suomen virallisen listan sijalla 9. == Kappaleet == # # # # # # # # # # === Japanin bonuskappaleet === # * # == Arvostelut == * Soundi: Soundi: Levyarvio * Imperiumi.net: Imperiumi.net: Levyarvio * Kaaoszine: Kaaoszine: Levyarvio == Lähteet == == Aiheesta muualla == * * Luokka:Vuoden 2013 albumit Luokka:Avantasian albumit
Samu Suoraniemi

Samu Suoraniemi (s. 3. elokuuta 1994 Lappeenranta) on suomalainen jalkapalloilija, joka edustaa Veikkausliigassa pelaavaa JJK:ta. Hän on keskikentän pelaaja. Lappeenrantalaislähtöinen Samu Suoraniemi pelasi Kolmosta Imatran Palloseurassa ennen siirtymistään Joensuun Jippoon keväällä 2012. Uraa Jipossa kesti kolme Ykkös-kautta syksyyn 2014 asti. Sen jälkeen Suoraniemi siirtyi Tammisaareen Ykkösen EIF:iin kaudeksi 2015, josta hän loukkaantumisen seurauksena siirtyi seuraavaksi kaudeksi Ykkösessä pelanneeseen JJK Jyväskylään., Kaikkiaan Suoraniemi pelasi viiden Ykkösen kauden aikana Jipossa, EIF:ssä ja JJK:ssa 94 ottelua ja teki kuusi maalia. Kauden 2016 päätteeksi JJK nousi Veikkausliigaan, jossa Suoraniemi avasi Veikkausliigauransa 8. huhtikuuta 2017 Maarianhaminassa ottelussa IFK Maarianhamina-JJK. ==Lähteet== ==Aiheesta muualla== *Suoraniemi soccerpunter- sivustolla *Samu Suoraniemi elitefootball-sivustolla Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Topakinoni

Topakinoni (C9H9NO5) on kinoneihin kuuluva aminohappojohdannainen. Yhdistettä esiintyy koentsyyminä useissa kuparia sisältävissä amiinioksidaaseissa kuten diamiinioksidaasissa ja sillä on rooli amiinien aineenvaihdunnassa muun muassa alkaloidien biosynteeseissä. Ensimmäisen kerran topakinonin rakenne selvitettiin vuonna 1990.Linda M. Mascavage, Serge Jasmin, Philip E. Sonnet, Michael Wildson & David R. Dalton: Alkaloids, Ullmann's Encyclopedia of Industrial Chemistry, John Wiley & Sons, New York, 2011. Viitattu 22.4.2017 == Biosynteesi ja rooli koentsyyminä == Topakinoni muodostuu amiinioksidaaseihin translaation jälkeisessä modifikaatiossa tyrosiiniaminohaposta. Reaktio vaatii Cu2+-ioneja ja happea. Tyrosiini koordinoituu hydroksyyliryhmällään kuparikationiin ja elektroninsiirron jälkeen siitä muodostuu radikaali, joka hapettuu ensin hapen vaikutuksesta L-dopaksi, dopakinoniksi ja edelleen topakinoniksi. Amiinioksidaasien toiminnassa topakinoni muodostuu hapettuvan amiinin kanssa imiinin eli niin kutsutun Schiffin emäksen. Seuraavassa vaiheessa entsyymi katalysoi tämän imiinin hydrolyysiä aldehydiksi ja topakinonin aminokinoliksi. Topakinoni muodostuu uudelleen kuparin katalysoiman hapetuksen ja hydrolyysin jälkeen. == Lähteet == == Aiheesta muualla == *Human Metabolome Database (HMDB): Topaquinone Luokka:Aminohapot Luokka:Kinonit
Midnight Sun (televisiosarja)

Midnight Sun (, ) on ruotsalais-ranskalainen rikosdraamasarja, joka alkoi Ruotsissa SVT1-kanavalla lokakuussa 2016. Ranskassa Midnight Sun alkoi Canal+-kanavalla marraskuussa 2016. Suomessa sarjan esittäminen alkoi MTV3:lla 22. huhtikuuta 2017. Midnight Sunin ovat kehittäneet Silta-sarjan luojat Måns Mårlind ja Björn Stein. Päärooleissa näyttelevät Leïla Bekhti, Gustaf Hammarsten sekä Peter Stormare. Suomalaiset Pelle Heikkilä ja Jessica Grabowsky näyttelevät sivurooleissa. ==Juoni== Ruotsin Lapista Kiirunasta löytyy ruumis, joka paljastuu Ranskan kansalaiseksi. Pääsyyttäjä Rutger Burlinin (Peter Stormare) kanssa tapausta tutkimaan saapuu ranskalaispoliisi Kahina Zadi (Leïla Bekhti). ==Rooleissa== Luokka:2010-luvun rikossarjat Luokka:Ruotsalaiset draamasarjat Luokka:Ruotsalaiset rikossarjat Luokka:Ranskalaiset draamasarjat Luokka:Ranskalaiset rikossarjat Luokka:SVT:n televisio-ohjelmat Luokka:Canal+:n televisio-ohjelmat
Settyslas Loutelamio

Settyslas Loutelamio (s. 4. toukokuuta 1994 Dolisie, Kongon tasavalta) on brazzavillenkongolais-suomalainen jalkapalloilija, joka edustaa Veikkausliigassa pelaavaa JJK Jyväskylää. Hän on pelipaikaltaan hyökkääjä. Loutelamio pelasi Kolmosta kausilla 2011–2015 FC Blackbirdissä ja FC Vaajakoskessa. Hän siirtyi syyskesällä 2015 Ykkösessä pelanneeseen JJK Jyväskylään, jossa hän pelasi 15 ottelua ja teki yhden maalin. Loutelamio avasi Veikkausliigauransa 8. huhtikuuta 2017 Maarianhaminassa ottelussa IFK Maarianhamina-JJK tullen vaihdosta kentälle toisella puoliajalla. == Lähteet == * Tilastot Veikkausliigasta * Tilastot eltefootball-tietokannassa === Viitteet === Luokka:Suomalaiset jalkapalloilijat Luokka:Brazzavillenkongolaiset jalkapalloilijat Luokka:Vuonna 1994 syntyneet Luokka:Elävät henkilöt
Varisjoki

Varisjoki on Paltamossa sijaitseva joki, joka laskee Kivesjärvestä Oulujärveen. Sen pituus on noin kolme kilometriä, ja järvien välinen pudotus on 12,4 metriä. Joki alkaa Juurikkaselältä Kivesjärven kaakkoispäästä, virtaa kaakkoon ja laskee Oulujärven Varislahteen. Varisjoessa on kolme koskea, jotka ovat Ruukinmyllykoski, Hotellinkoski ja Myllykoski. Jokea myötäilee sen yläjuoksulla Hakasuon kotiseutupolku. Joen rannat ovat osittain luonnonsuojelualuetta. == Lähteet == Luokka:Suomen joet Luokka:Paltamon luonto
Honar Abdi

Honar Abdi (s. 21. kesäkuuta 1995 Jyväskylä) on suomalainen jalkapalloilija, joka edustaa Ykkösessä pelaavaa Vaasan Palloseuraa. Hän on pelipaikaltaan laitapuolustaja. Abdi pelasi JJK:n junioreissa ja nousi edustusjoukkueeseen kaudella 2015. Abdi avasi Veikkausliigauransa 15. huhtikuuta 2017 Helsingissä ottelussa HIFK-JJK. == Lähteet == * Tilastot Palloliiton sivuilla * Tilastot Veikkausliigasta * Tilastot elitefootball-tietokannassa === Viitteet === Luokka:Suomalaiset jalkapalloilijat Luokka:Vuonna 1995 syntyneet Luokka:Elävät henkilöt
Kein Einaste

Kein Einaste (s. 22. helmikuuta 1985 Pärnu) on virolainen uransa lopettanut maastohiihtäjä. Einasten paras sijoitus maailmancupissa on seitsemäs sija perinteisen hiihtotavan sprintissä Otepäässä 17. tammikuuta 2010. Vancouverin talviolympialaisissa 2010 Einaste oli perinteisen hiihtotavan sprintissä 59:s. Oslon MM-kilpailuissa 2011 Einaste oli vapaan hiihtotavan sprintissä 44:s ja parisprintissä 11:s yhdessä Peeter Kümmelin kanssa. Val di Fiemmessä 2013 hän oli perinteisen hiihtotavan sprintissä 53:s. Einasten lopetti uransa maastohiihtäjänä vuonna 2018. == Lähteet == Luokka:Virolaiset maastohiihtäjät Luokka:Vuonna 1985 syntyneet Luokka:Elävät henkilöt